En 1958 se fundó la V República francesa, y se-yos dio a les colonies la opción dalgamar la autonomía dientro duna nueva comunidá de naciones francófones o dobtener la independencia. Munches colonies quixeron más lo primero, pero Guinea prefirió ser independiente. El Partíu Democráticu de Guinea (PDG) de Ahmed Sékou Touré, que tenía 56 de los 60 escaños de lasamblea territorial dende les elecciones de 1957, proclamó la independencia y fizo al so líder presidente. Lalministración francesa, y la mayoría de los franceses, marcharon, y con ellos munches de les perres que había nel país. Guinea entamó a adoptar polítiques socialistes, y a alliniase cola Xunión Soviética primero y, poco dempués, con China. Ello nun foi inconveniente, nostante, pa que recibiera inversiones de países capitalistes como los Estaos Xuníos y, dempués de que Valéry Giscard dEstaing fora elexíu presidente, tamién de Francia.